Aarhuus Stifts-Tidende, 1829-01-13
Fra Bucharest meldes, at de i Hospitalerne grasserende smitsomme Sygdomme anrette store Ødelæggelser, og især mellem to i Staden liggende Uhlanregimenter, der have uhyre mange Syge. J Wien havde man Efterretning om at endeel russiske Skibe med Krigsfornødenheder til Varna ere strandede ved Burgas, og Mandskabet omkommet. Fra samme Stad meldes, at alt Fredshaab var forsvundet ifølge nogle Kourerers Ankomst, og at man nu med de meest spændte Forventninger seer Felttogets Aabning imøde paany saasnart Foraaret gryer. Rygtet siger, at General Diebitscskal være bestemt til at kommandere hele den russiske Armee. At der i Aarets sidste Maaned har staaet een, om ikke flere alvorlige Træfninger mellem de russiske Generaler Roth og Rüdiger paa den ene, og Tyrkerne deels under Storveziren, deels under Omer Vrione paa den anden Side, gjentages nu fra saamange Kanter, skjøndt med temmelige forskjellige Omstændigheder, at der vel maa være noget om. Hovedpuncterne, hvor Angrebene, og det fra tyrkisk Side, maa være skeet, ere Schumla, Bazardschik og Prawadi, og det har vel været Angribernes Plan at tournere den Troppelinie, der forbinder Jsakdschi med Varna, og derved, eller dog som Følge deraf, at tvinge sidstnævntes Besætning til Overgivelse. At det er mislykket, seer man nok, men det bestemte Resultat saavelsom begge Stridsmagters Tab, findes ingensteds anført. Russerne have beholdt deres Stilling, men maaskee er den kommet dem saa dyrt at staae, at de ikke ville tale derom. Jmidlertid seer man dog, at Tyrkerne just ikke have nogen Afsky for et Vinterfelttog. J Aarets sidste Dage meldtes fra Constantinopel: "Ethvert Haab om Nærmelse er forsvundet; Sultanen vil hverken høre om Forslag til Vaabenstilstand, med Rusland eller til Grækenlands Frigivelse, selv om denne var forbunden med Erkjendelse af hans Overherredømme. Hans Valgsprog er: "Alt eller Jntet!" Lad Franskmændene drage bort fra Morea, lad Moskoviter, Capodistrias pakke sig, udleveer mig Hovedmændene for hiin Slaveopstand, da vil jeg see om det er mig beleiligt, at bevilge Frankerne de Kapitulationer som de have mine glorværdige Forfædres Naade og Barmhiertighed at takke for. Lad Kongerne sende saamange Gesandter som de lyste, for at anraabe min Naade, det er min faste Villie, at opretholde det Herredømme i mit Rige, som har bestaaet i Aarhundreder." Dette er Jndholdet af alle hans Svar til de fremmede Gesandter. Naar man nu sætter herimod Keiser Nicolaus bestemte Erklæring, at han ikke vil slutte Fred uden Erstatning for begangne Fornærmelser og et sikkert Borgskab for nye, saa kan man vel slutte sig til, at Resultatet vil blive en blodig Krig. Grækenland. Her bliver forberedt en ny Expedition til Randia, hvori den bekjendte Chadschi Christo vil tage Deel, i Spidsen for tusinde Grækere. Corfuavisen melder, at Salona som en Tidlang har været blokeret af 2000 Græker under den bekjendte Vasso, er den 3die Decbr. bleven rømmet af Tyrkerne. Samme Avis melder ogsaa om Fægtninger som have fundet Sted imellem Grækerne og Tyrkerne i Provindsen Karpenissi og imellem Bjergene Agrapha. J Vrachi(10 Mile fra Patra i Provindsen Kalavrita) er udbrud en Smitsot, der synes at være pestagtig. Den franske Øvrighed i Patra har strax ladet trække en Sanitætskordon, sendt en Deel Læger hentil Stedet, og befalet en 40 Dages Qvarantaine for alle de Fartøier som komme ud fra Bugten. - Paa Corfu gik det Rygte, at Britterne ville besætte Candia og blive der saalænge som Russerne paa Samos og Franskmændene paa Morea. Portugal. Siden to Skibes Ankomst til Lissabon, med Depescher fra Rio forgaaer der ingen Dag, at ikke den gamle Dronning og begge hendes Døttre forsamle sig i Don Miguels Sygegemak ved lukte Dørre og raadslaae, men hvorom ikke erfares noget, da ingen Andre maa være tilstede derved, men det Foregivende, at det skeer for at adsprede den Syge ved et Spillepartie, vil Jngen troe. Desuden holdes daglig Konseil i den kongl. Families Nærværelse, og saameget er vist, at en alvorligttruende Skrivelse fra Keiseren til hans Moder, og Broder har sat megen Skræk i dem og deres Kreature. J Paris havde man Breve fra Lissabon af 20de Decbr. hvori der meldtes, at det var den almindelige Troe, formedelst den overordentlige Hemmelighed i Slottet, at Jnfanten, om just ikke var død, saa dog befandt sig i en høist farlig Tilstand. Koureervexlingen mellem Madrid, og Lissabon er meget levende.